**Recitátorom I. – III. kategórie 68. Hviezdoslavovho Kubína,**

**ich rodičom a pedagógom**

Milá recitátorka, milý recitátor, vážení rodičia a pedagógovia,

blahoželáme Vám k úspešnému vystúpeniu na krajskej súťaži v umeleckom prednese poézie a prózy a pozývame Vás na celoštátne kolo postupovej súťaže a prehliadky v umeleckom prednese poézie a prózy, v tvorbe recitačných kolektívov a divadiel poézie detí, mládeže a dospelých –

68.  Hviezdoslavov Kubín, ktorý sa bude konať v dňoch 22. – 25. 6. 2022 v Dolnom Kubíne.

Vystúpenia detí sú zaradené do programov detských recitátorov podľa jednotlivých vekových kategórií v dňoch 22. – 25. 6. 2022. Pred samotnými vystúpeniami sa konajú spoločné skúšky programu, pozrite si v technickom scenári presný začiatok svojej skúšky. Tieto programy bývajú komponované, režírujú ich renomovaní režiséri, ktorí majú svoje režijné zadanie. Preto je potrebné, aby ste sa na skúške zúčastnili a prišli včas.

V prílohe posielame predbežný program podujatia a prihlášku na ubytovanie.

Vyplnenú prihlášku pošlite na adresu: Mestské kultúrne stredisko, Naďa Dudášová, Nám. slobody 3, 026 01 Dolný Kubín (tel. 043/586 22 69) alebo elektronicky na adresu: prevadzkove@msksdk.sk, najneskôr do konca mája 2022.

Okrem súťažného programu pripravujú organizátori aj sprievodný a vzdelávací program. V rámci neho sa môžete zúčastniť na tvorivej dielni, ktorá bude tento rok venovaná pedagógom -Detský prednes ako umelecká tvorba s Mgr. Jaroslavou Čajkovou alebo dielňa zameraná na divadlo poézie pod názvorm Českí básnici po slovensky s MgA. Emíliou Zámečníkovou z ČR, môžete navštíviť niekoľko výstav či už priamo v Mestskom kultúrnom centre v Dolnom Kubíne., alebo na námestí pred ním, alebo priamo v Oravskom múzeu P. O. Hviezdoslava, priniesť a odniesť si knižky v rámci knižného bazára a pod.

Organizačné pokyny, ako aj inštrukcie týkajúce sa ubytovania a cestovných náhrad, Vám pošlú organizátori z Dolného Kubína v júni na základe Vašej prihlášky na ubytovanie. V prípade, že ubytovanie nepotrebujete, oznámte tento fakt prostredníctvom mailu, aby organizátori mohli počítať s Vašou účasťou. V prípade, že sa nemôžete na 68. HK zúčastniť, oznámte tento fakt čo najskôr NOC, umožníte tak vystúpenie niektorému z náhradníkov.

Prajeme Vám úspešné vystúpenie v programe detských recitátorov a príjemné zážitky na celoštátnej prehliadke v umeleckom prednese.

V prípade nejasností a problémov nás môžete kedykoľvek kontaktovať:

Národné osvetové centrum, Nám. SNP 12, 812 354 Bratislava

odborná pracovníčka pre umelecký prednes Mgr.art. Renata Jurčová, 02/2047 1249, renata.jurcova@nocka.sk

Mestské kultúrne stredisko, Dolný Kubín, riaditeľka v zastúpení Naďa Dudášová, 043/586 22 69, prevadzkove@msksdk.sk